[{"text_idx": "#000004", "text": "Vo\u0303ru Instituudi projektijuht Tiia Allase ettekanne oli Po\u0303lva kandi lo\u0303hnast ja rahast (mitte rahalo\u0303hnast). Ettekanne tugines Madis Ko\u0303ivu ja Aivo Lo\u0303hmuse loomingule. Selgus, et sealkandi erilist lo\u0303hna on ma\u0308rganud mitte ainult kohalikud, vaid ka Po\u0303lva kanti ku\u0308lastanud kirjanikud ja teisedki kaugemalt tulnud inimesed. Arvatakse, et seda vo\u0303ib po\u0303hjustada mo\u0303ni taim vo\u0303i taimede kooslus.Seltsi tervitasid Po\u0303lva vallavanem Georg Pelisaar, Eesti Kultuuriseltside U\u0308henduse auesimees Valter Haamer jt."}, {"text_idx": "#000005", "text": "Seltsi tunnustati tiheda koosto\u0308o\u0308 eest kohaliku rahvaga, tegevuse eest kodu-uurimise alal ja rohkete Po\u0303lva kultuurilugu ka\u0308sitlevate tru\u0308kiste koostamise eest. Samuti tunnustati Sirje Villa dokumentaalna\u0308idendite kirjutamise ja lavastamise eest suurejooneliste vabao\u0303huetendustena."}, {"text_idx": "#000007", "text": "Kiita sai va\u0308ga hea koosto\u0308o\u0308 vallavalitsuse ja Eesti Kultuuriseltside U\u0308hendusega ning Jakob Hurda rahvuskultuuri auhinna va\u0308ljaandmine alates 1996. aastast, samuti seltsi unistus u\u0308les ehitada Jakob Hurda su\u0308nnikodu, Lepa talu tules ha\u0308vinud elumaja (abihooned on juba taastatud)."}, {"text_idx": "#000008", "text": "7. detsembril said seltsi liikmed jo\u0303ulupeoks kokku kohvikus Aal, samas majas, kus selts 110 aastat tagasi oma esimese koosoleku pidas. Ku\u0308las oli Haaslava meeskoori topeltkvartett Va\u0308ike Punt, juhendajana lauljaid saatmas ja akordioni ma\u0308ngimas Kalev Lindal."}, {"text_idx": "#000009", "text": "Meeleolukad laulud vahetas va\u0308lja humoorikas rahvakultuuriteemaline viktoriin, kus iga laudkond sai oma teadmisi na\u0308idata Jakob Hurdale nii kallis \u201cvanavara\u201d tundmises. Eela Ja\u0308a\u0308 o\u0303petas huvilistele lihtsaid nippe, kuidas voltimisto\u0308o\u0308ga kodus o\u0303dus jo\u0303ulumeeleolu luua. Tema oli ka see, kes muutis niigi uhke peosaali oma ka\u0308sito\u0308o\u0308 ja ku\u0308u\u0308nlasa\u0308raga lummavaks talvemuinasjutuks."}]